                             højesterets dom
                         afsagt torsdag den 2. februar 2012
sag 68/2010
(1. afdeling)
swiss re denmark services a/s
(tidligere swiss re copenhagen holding aps)
(advokat jakob krogsøe)
mod
skatteministeriet
(kammeradvokaten ved advokat steffen sværke)
i tidligere instans er afsagt dom af østre landsrets 17. afdeling den 3. februar 2010.
i pådømmelsen har deltaget ni dommere: børge dahl, per walsøe, poul søgaard, jytte
scharling, thomas rørdam, jon stokholm, jens peter christensen, hanne schmidt og lars
hjortnæs.
påstande
appellanten, swiss re denmark services a/s, har gentaget sine påstande.
indstævnte, skatteministeriet, har påstået stadfæstelse.
højesterets begrundelse og resultat
sagen angår skattemyndighedernes ændring af skatteansættelsen for ge frankona reinsu-
rance holding aps (nu swiss re denmark services a/s) for skatteårene 1999 og 2000. i for-
bindelse med ge frankona reinsurance holdings køb af en aktiebeholdning af moderselska-
bet i usa opstod der et tilgodehavende for moderselskabet. selskaberne indgik herefter en
aftale om et lån, der blev underskrevet af ge frankona reinsurance holding den 15. oktober
1999. mellemværendet på 3.652.496.000 kr. skulle ifølge låneaftalen ikke forrentes (nulku-
                                                - 2 -
pon-vilkår), men tilbagebetales med et beløb på 4.986.072.940 kr. over 10 år med afvikling af
en 1/10 af dette beløb hvert år, første gang den 30. juni 2000. skattemyndighederne anså
mellemværendet for en mellemregning for perioden fra den 30. juni 1999 til den 15. oktober
1999 og beregnede derfor for denne periode et rentebeløb, der kunne fradrages i 1999. samti-
dig ændrede skattemyndighederne skatteansættelsen, således at der ikke kunne foretages fra-
drag for kurstab i indkomståret 2000 for den nævnte periode.
selskabet gør gældende, at ændringen af skatteansættelsen er foretaget for sent, idet den udvi-
dede ansættelsesfrist i § 34, stk. 5, i den dagældende skattestyrelseslov forudsætter, at skatte-
ansættelsen er sket i medfør af ligningslovens § 2, stk. 1, som kun omfatter ændringer af ”pri-
ser og vilkår” og ikke et tilfælde som det foreliggende, hvor skattemyndighederne har god-
kendt både nulkupon-vilkåret og den aftalte pris på lånet svarende til en rente på 6,1 %. sel-
skabet gør endvidere gældende, at der den 30. juni 1999 og i hvert fald senest den 14. septem-
ber 1999 forelå en endelig og bindende aftale om nulkupon-vilkår.
6 års-fristen i den dagældende skattestyrelseslovs § 34, stk. 5, om skattemyndighedernes ad-
gang til at forhøje en skatteansættelse gælder efter bestemmelsens ordlyd for skattepligtige,
som er omfattet af skattekontrollovens § 3 b, for så vidt angår kontrollerede transaktioner.
bestemmelsen findes nu i skatteforvaltningslovens § 26, stk. 5, og gælder også for de skatte-
pligtiges adgang til at få ændret skatteansættelsen vedrørende en kontrolleret transaktion.
i skattekontrollovens § 3 b, stk. 1, er det angivet, hvilke skattepligtige der er omfattet af be-
stemmelsen, og det fremgår, at der ved kontrollerede transaktioner forstås handelsmæssige
eller økonomiske transaktioner mellem de pågældende interesseforbundne selskaber mv.
højesteret tiltræder, at 6 års-fristen i overensstemmelse med ordlyden omfatter enhver ansæt-
telsesændring vedrørende de pågældende skattepligtiges kontrollerede transaktioner.
den ændrede ansættelse af ge frankona reinsurance holdings indkomst for skatteårene
1999 og 2000, som blev meddelt af toldskat den 13. juli 2005, er herefter sket rettidigt.
højesteret bemærker, at bestemmelsen i ligningslovens § 2, stk. 1, hvorefter der ved opgørel-
sen af den skattepligtige indkomst for så vidt angår kontrollerede transaktioner skal anvendes
                                               - 3 -
priser og vilkår, der er i overensstemmelse med ”armslængdeprincippet”, ifølge bestemmel-
sens forarbejder omfatter alle forbindelser mellem de interesseforbundne parter, f.eks. leve-
ring af tjenesteydelser, låneforhold, overførsel af aktiver, immaterielle aktiver, der stilles til
rådighed mv. efter bestemmelsen kan skattemyndighederne foretage korrektion af transaktio-
ner mellem interesseforbundne parter, når en transaktion ikke er i overensstemmelse med,
hvad der ville være opnåeligt mellem uafhængige parter. korrektionsadgangen omfatter alle
økonomiske elementer og øvrige vilkår af relevans for beskatningen, herunder også f.eks. for-
faldstid, periodisering af renter og kurstab samt den retlige kvalifikation af transaktionen. en
aftale om lån på nulkupon-vilkår indgået mellem interesseforbundne parter med tilbagevir-
kende kraft vil således kunne korrigeres af skattemyndighederne med hjemmel i ligningslo-
vens § 2, stk. 1.
højesteret tiltræder endvidere, at der ikke er grundlag for at fastslå, at der blev indgået en en-
delig og bindende aftale mellem ge frankona reinsurance holding og moderselskabet om
vilkårene for det pågældende lån tidligere end ved underskriften af låneaftalen den 15. okto-
ber 1999.
højesteret stadfæster herefter dommen.
                                      thi kendes for ret:
landsrettens dom stadfæstes.
i sagsomkostninger for højesteret skal swiss re denmark services a/s betale 500.000 kr. til
skatteministeriet.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
